கேள்வி: முத்துசாமி பிள்ளை - ஆரம்ப கால வாழ்க்கை என்பது என்ன?
பதில்: முத்துசாமி பிள்ளை கலைஞர்கள் அடங்கிய ஒரு குடும்பத்தைச் சேர்ந்தவர். இவர் 5 வயதில் தனது தாய்மாமா நட்டுவனார் வைத்தீசுவரன்கோயில் மீனாட்சிசுந்தரம் பிள்ளையிடம் நடனம் கற்றுக்கொண்டார். தனது மாமாவுடன் கோயில்களில் பாடுதல், இசைக்கருவிகளை வாசிப்பதுபோன்ற உதவிகளை செய்தார். தேவதாசிகளுடன் நிகழ்ச்சிகளை நடத்தும்போது, அவர்களுக்கு நிகழ்த்தப்படும் மரியாதை குறைவை உணர்ந்தார். தனது 15ஆவது வயதில் சென்னைக்கு குடிபெயர்ந்தார் முத்துசாமி. ஆனால் இவரது தங்கை முத்துலட்சுமியின் மரணத்திற்குப் பிறகு, இவர் மீண்டும் மாயவரத்தில் குடியேற முடிவு செய்தார். இங்கு நட்டுவனார் காட்டுமன்னார்கோயில் முத்துக்குமார பிள்ளையின் சீடரானார். இவரிடம் பரதநாட்டியக் கலையின் நுணுக்கங்களைக் கற்றுக்கொண்டார். மிளகு நட்டுவனார் இராமசாமி பிள்ளையின் மகள் வாலாம்பாள் என்பவரை (1911-1991) மணந்த பிறகு, திரைப்பட இயக்குநர் கே. சுப்பிரமணியம் சென்னையில் நடத்தி வந்த நிருத்யோதயா என்ற நடனப்பள்ளியில் ஆசிரியராக சேர்ந்தார். இங்கு, பல்வேறு இந்தியப் பாரம்பரிய நடன பாணிகளின் கலவையை அறிந்து கொண்ட இவர் குதனை நடன நாடகங்களில் பரிசோதனையும் செய்தார். வழுவூர் பி. இராமையா பிள்ளையும் தனது வளர்ப்புத் தந்தை வைத்தீசுவரன்கோயில் மீனாட்சிசுந்தரம் பிள்ளை போன்ற மற்ற நட்டுவனார்களைப் போலவே, முத்துசுவாமி பிள்ளையும் திரைப்படத் துறையில் நடன இயக்குனராக ஆனார். 1940களிலிருந்து 1960களின் நடுப்பகுதி வரை தமிழ், மலையாளம், தெலுங்கு, இந்தித் திரைப்படங்களுக்கு நடன இயக்குநராக இருந்தார். இவர் 30க்கும் மேற்பட்ட படங்களில் பணியாற்றியுள்ளார்.
கேள்வி: முத்துசாமி பிள்ளை - பிரெஞ்சு தொடர்பு என்பது என்ன?
பதில்: திரைப்படத் துறையில் பரதநாட்டிய நடனக் கலைகளுக்கான தேவை குறைந்து வந்த 1970கள் மற்றும் 1980களில் சென்னைக்கு வந்த ஐரோப்பிய மாணவர்கள், (பெரும்பாலும் பிரெஞ்சுக்காரர்கள்) இவரிடம் கலைகளைக் கற்றுக்கொண்டனர். அவர்களில் சிலர் இந்தியக் கலாச்சார உறவுக் குழு மற்றும் பிரெஞ்சு அரசாங்கத்தின் உதவித்தொகையை பெற்றுக் கொண்டிருந்தனர். அவர்களில் பலருக்கு மேனகா, சகுந்தலா, மைத்ரேயி, பத்மாவதி, குந்தி, கல்பனா போன்ற இந்தியப் பெயர்கள் வழங்கப்பட்டன. அவர்களில் பெரும்பாலோர் ஐரோப்பாவுக்குத் திரும்பிய பிறகும் அவற்றைப் பயன்படுத்துகின்றனர். இவருடைய மற்ற மாணவர்களான ''டிசியானா லியூசி'', ''எலிசபெத் பெட்டிட்'', ''ஆர்மெல்லே சோக்வார்ட்'' மற்றும் ''டொமினிக் டெலோர்ம்'' போன்றவர்கள் போன்றவர்கள் தங்கள் அசல் பெயர்களிலும் அறியப்படுகிறார்கள்.
கேள்வி: முத்துசாமி பிள்ளை - இந்திய மாணவர்கள் பற்றி தகவல் சொல்.
பதில்: * சாயி சுப்புலட்சுமி இரட்டை நடன சகோதரிகள். * இந்திய நடனக் கலைஞர் பிரதிபா பிரகலாத் * பிராகா பெஸ்ஸல் * தமிழ்நாட்டின் முன்னாள் முதல்வர் ஜெ. ஜெயலலிதா முத்துசாமி பிள்ளையிடம் சில பயிற்சிகளைப் பெற்றார்
கேள்வி: முத்துசாமி பிள்ளை - விருதுகள் பற்றி விளக்கவும்.
பதில்: * தமிழ்நாடு இயல் இசை நாடக மன்றம் 1972-இல் கலைமாமணி விருது பட்டம் * இந்திய அரசால் 1989-ஆம் ஆண்டு பரதநாட்டியத்திற்கான சங்கீத நாடக அகாதமி விருது * 1990-ஆம் ஆண்டு பிரெஞ்சு அரசாங்கத்தால் செவாலியே விருது
கேள்வி: முத்துசாமி பிள்ளை - மேலும் சில ஆதாரங்கள் என்பது என்ன?
பதில்: * * * * }} * * }} * * பகுப்பு:பரதநாட்டிய ஆசிரியர்கள் பகுப்பு:கலைமாமணி விருது பெற்றவர்கள் பகுப்பு:செவாலியே விருது பெற்றவர்கள் பகுப்பு:பரதநாட்டியக் கலைஞர்கள் பகுப்பு:1921 பிறப்புகள் பகுப்பு:சங்கீத நாடக அகாதமி விருது பெற்றவர்கள் பகுப்பு:1992 இறப்புகள்